Արագ ակնարկ մը նետելով ձեռքիս տակ եղած քսան համերգային ծրագիրներու բովանդակութեանց վրայ, կը նկատենք որ միայն մի քանիներուն մէջ յայտարարուած է երգը «Երգ Իտալուհւոյ» եւ «Մեր Հայրենիք» անուններով։ ¥Սակայն, առ հասարակ իր համերգները կը սկսէր «Մեր Հայրենիք»ի քառաձայն կատարմամբ, ծրագրին մէջ յայտարարուած ըլլար կամ ոչ¤։ Բայց եւ այնպէս որեւէ մէկու կողքին չէ յիշուած Կարա¬Մուրզային անունը. իսկ անոր այլ ստեղծագործութեանց կողքին յիշուած է՝ Երաժշտ. Կարա¬Մուրզայի։ Աւելին, Կարա¬Մուրզային անունը չէ յիշուած անոր մշակած գործերուն կողքին։ Հետեւաբար, կը տարուինք ըսելու որ Կարա¬Մուրզա չէ յօրինած «Մեր Հայրենիք»ին երաժշտութիւնը, այլ նման բազում գործերու միայն մշակած է զայն։